Merkezê Îrtîbat û Çapemenîya HPGyî bi eşkerayîyêka da eşnawitene ke Vakur û Başûrê Kurdîstanî de xeylê çalakîyî ameyî viraştene û tewr tayî 16 leşkerê tirkî ameyî kiştene.
Eşkerayîya HPGyî wina ya:
ÇELÊ DE 8 LEŞKERÎ AMEYÎ KIŞTENE
''Çarçewaya Hemleya Şorigêrî ya Şehîd Pîroze û Şehîd Agirî de hêzanê ma hemverê artêşa tirkî ya îşxalkare de çalakîyê verhîrayî viraştê. Hîrayîya çalakîyanê ke ameyê viraştene wina yê:
10ê Teşrîna verêne de hêzanê ma qezaya Çelê ya Colemêrgî de hemverê qeraqolê Gêmanî çalakîyêk viraşt. Çalakîye de mewzî û wesayîtê  leşkeran di qolan ra têsîrin  ameyî pirodayene. Di wesayîtê ke tipê amarok û kirpî yê ameyî îmhakerdene. Çalakîye de tespîtkerde 8 leşkekerî merdî. Çalakîye ra dima artêşa tirkî dormeyê  cayê çalaykîye  bombardûman kerd.
BARZAN DE 2 LEŞKERÎ AMEYÎ KIŞTENE
11ê Teşrîna verêne de hêzê ma yê YJA STARî herêma Barzanî yê Başûrê Kurdîstanî de Qilê Xwedê de çalakîyek viraşt. Çalakîye de 2 leşkerî  ameyî kiştene.
Eynî roje saetanê cêmê şanî de Qilê Lêlikanî yê Sîdekanî de çalakîyêk ameyî viraştene la derheqê merde û darbijinan de zanayîş nêgerîya.
HEREKOLÊ SÊRTÎ  DE 6 LEŞKERÎ AMEYÎ KIŞTENE
Çarçeweya Hamleya Şorişgêrî ya Şehîd Delal Amede û Şehîdanê Besta de hêzanê ma 9ê Teşrîna verêne de saete 15.00 de Qilê Şehîd Sorxwîne yê herêma Herekolî ya Sêrtî de çalakîyêk viraşt. Çalakîye de 4 leşkerî merdî 4 zî darbijin bî.
Çarçeweya hamleye de roja bîn eynî cade çalakîyêka bîn ameyî viraştene. 1ê ci fermandarê qilî 2 leşkerî ameyî kiştene.
QILEBAN DE ÇALAKÎYA YJA STARÎ
10ê Teşrîna verêne de hêzê ma YJA STARî saete 10.40 de Qilebanê Şirnexî de çalakîyêk viraşt. Çalakîya ke qeraqolê Yekmalê ame hedefgirewtene peynîya ci safî nêbi.
HERIŞÊ HAWAYÎ
11ê Teşrîna verêne de saetanê şanî de teyaranê şerî yê arteşa tirkî herêma Wareyê Pawitşî yê Medya ra Zapî de herêma Gundê Filleha bombardûman kerd.
ENDAMÊ JÎTEMÎ  AME CEZAKERDENE
26ê Êlule de saetanê nêmeya roje de Qilê Cudî ya Şirnexî de herêma Gire Çolya de endamê JÎTEMÎ A.O ke kontrayê kerdene hetê hêzê ma ra ameyo cezakerdene. No şexs cayê ke hêzê ma estî falîyatê keşîfî de ca girewt û biyo sebebê şehadetê embazanê ma.''
